**Луўр Абу-Дабі** — мастацкі музей у Абу-Дабі, які адкрыўся ў 2017 годзе.

У калекцыю Луўра Абу-Дабі ўвайшлі экспанаты розных эпох і цывілізацый, у тым ліку карціны Пікаса, Гагена, Манэ, Магрыта, Беліні.

Месцазнаходжанне
----------------

Будынак музея размешчаны на востраве Саадыят. На востраве таксама размесцяцца філіял музея Саламона Гугенхайма і Нацыянальны гістарычны музей шэйха Зайда.

Архітэктура
-----------

У будынку Луўра Абу-Дабі шмат водных каналаў і велізарны ажурны купал. Гэта дазваляе стварыць у наведвальнікаў адчуванне, што музей знаходзіцца як бы пад адкрытым небам у адкрытым моры. Плошча будынка складае прыкладна 24 000 м².

Будаўніцтва музея
-----------------

Архітэктарам Луўра Абу-Дабі з’яўляецца Жан Нувель. Рашэнне аб стварэнні музея было прынята ў 2007 годзе. Будаўніцтва пачалося 26 мая 2009 года, на ўрачыстай цырымоніі прысутнічалі прэзідэнт Францыі Жак Шырак і Мухамад ібн Зайд аль-Нахаян, наследны прынц  эмірата Абу-Дабі.

Першапачаткова меркавалася, што Луўр Абу-Дабі адкрыецца ў 2012 годзе. У студзені 2012 года было абвешчана, што музей адкрыецца ў 2015 годзе. Пазней дата адкрыцця была перанесена на 2016 год. У 2016 годзе ўлады Абу-Дабі прызначылі дырэктарам музея француза Мануэля Рабатэ і абвясцілі, што музей адкрыецца ў 2017 годзе. 6 верасня 2017 года міністр культуры Францыі Франсуаз Нісэн назвала канчатковую дату адкрыцця Луўра ў Абу-Дабі — 11 лістапада таго ж года. На цырымоніі адкрыцця была запланавана прысутнасць высокапастаўленых афіцыйных гасцей на чале з прэзідэнтам Францыі Эманюэлем Макронам. 11 лістапада 2017 года музей быў адкрыты для публікі; урачыстая цырымонія з удзелам прэзідэнтаў Францыі і ААЭ адбылася 8 лістапада.

Калекцыя
--------

Музей паказвае каля 300 экспанатаў з Луўра, Цэнтра Жоржа Пампіду, Версалю. У 2014 годзе было абвешчана, што Луўр Абу-Дабі арэндуе ў французскіх музеяў «Цудоўную Феран’еру» Леанарда да Вінчы, карціны Маціса, аўтапартрэт Ван Гога, «Напалеона на перавале Сен-Бернар» Жака-Луі Давіда, «Вакзал Сен-Лазар» Клода Манэ.

Таксама ў музеі існуюць тэматычныя залы, дзе выстаўлены старажытнасці розных краін:  Кітая,  Індыі, Ірака,  Конга і г. д. У музеі прадстаўлены побач рэлігійныя прадметы розных культур: старонка з «Блакітнага Карана» IX стагоддзя, еменская Тора 1498 года і дзве  гатычныя  Бібліі XIII стагоддзя. Іншыя музеі арабскіх краін пазычылі Луўру Абу-Дабі 28 значных экспанатаў, у тым ліку двухгаловы бюст з Айн-Газаля[ru] (Іарданія, 6000 г. да н. э.), каля 400 дырхемаў з Амана і каменную прыладу з  Саудаўскай Аравіі (350 000 гадоў да н. э.). Музей называюць першым у арабскім свеце універсальным музеем.

Кошт
----

Кошт будаўніцтва будынка Луўра Абу-Дабі ацэньваюць у 83—107 мільёнаў еўра.

Парыжскі Луўр у асобе агенцтва France-Muséums абавязваецца на працягу 30 гадоў аказваць кансультацыйныя паслугі, здаваць у арэнду прадметы мастацтва і даць права да 2037 года выкарыстоўваць брэнд *Луўр* — усё гэта абышлося стваральнікам музея прыкладна ў мільярд еўра.

Крытыка
-------

Рашэнне аб будаўніцтве Луўра Абу-Дабі і перадачы яму карцін з калекцый французскіх музеяў выклікала крытыку сярод некаторых дзеячаў мастацтва  Францыі. 4700 экспертаў па музеях, археолагаў і гісторыкаў мастацтва падпісалі петыцыю, у якой заяўлена, што «[французскія] музеі не прадаюцца».

Таксама выказваліся абвінавачванні ў эксплуатацыі рабочых, якія будуюць музей. Напрыклад, газета The Guardian назвала ўмовы працы будаўнікоў «сучасным рабствам».

Зноскі
------

1. 1 2  Louvre Abu Dhabi opens to public
2. ↑  Неизвестную работу Пикассо впервые покажут публике (руск.).  Лента.ру (5 сакавіка 2013). Праверана 18 лістапада 2016.
3. 1 2  Эмиратский филиал Лувра показал часть своей будущей экспозиции (руск.).  РИА Новости (16 красавіка 2013). Праверана 18 лістапада 2016.
4. ↑  Филиал Лувра будет построен в столице ОАЭ к 2015 году (руск.).  РИА Новости (10 студзеня 2013). Праверана 18 лістапада 2016.
5. 1 2 3 4  *Alan Riding*. The Louvre’s Art: Priceless. The Louvre’s Name: Expensive (англ.).  The New York Times (7 сакавіка 2007). Праверана 18 лістапада 2016.
6. ↑  *Carol Vogel*. Abu Dhabi Gets a Sampler of World Art (англ.).  The New York Times (26 мая 2009). Праверана 2016-11-181.
7. ↑  *Sara Hamdan*. After a Sputtering Start, the Louvre Abu Dhabi Project Gathers Pace (англ.).  The New York Times (26 верасня 2012). Праверана 18 лістапада 2016.
8. ↑  Opening of Louvre Abu Dhabi pushed back to 2016 (англ.).  The National (Abu Dhabi) (4 кастрычніка 2015). Праверана 18 лістапада 2016.
9. ↑  New appointments bring fresh hope to a 2017 opening of Louvre Abu Dhabi (англ.).  The National (Abu Dhabi) (20 верасня 2016). Праверана 5 студзеня 2017.
10. ↑  Louvre Abu Dhabi opening pushed back to 2017, new director appointed (англ.).  Gulf Business (20 верасня 2016). Праверана 5 студзеня 2017.
11. ↑  *Harry Bellet*. A Abou Dhabi, un autre Louvre sort de terre (фр.). *Le Monde* (6 верасня 2017). Праверана 6 верасня 2017.
12. ↑  В Абу-Даби открылся Лувр
13. 1 2 3  Matisse rencontre George Washington au Louvre Abu Dhabi (фр.). *Linternaute* (7 лістапада 2017). Праверана 7 лістапада 2017.(недаступная спасылка)
14. ↑  Лувр в пустыне (руск.).  Российская газета (3 красавіка 2008). Праверана 18 лістапада 2016.
15. ↑  *Nick Leech*. Louvre Abu Dhabi to be first museum in Middle East to show a Leonardo Da Vinci painting (англ.).  The National (Abu Dhabi) (12 кастрычніка 2014). Праверана 18 лістапада 2016.
16. ↑  *Anna Seaman*. Van Gogh, Manet, Monet and Matisse among artworks to be lent to Louvre Abu Dhabi (англ.).  The National (Abu Dhabi) (12 кастрычніка 2014). Праверана 19 лістапада 2016.
17. ↑  *Stanley Carvalho*. East meets West as Louvre Abu Dhabi opens in the Gulf (англ.). *Reuters* (7 лістапада 2017). Праверана 15 лістапада 2019.
18. ↑  *Van Gelder, Lawrence*. Arts, Briefly (англ.).  The New York Times (9 студзеня 2007). Праверана 18 лістапада 2016.
19. ↑  *Astier, Henri*. Gulf Louvre deal riles French art world (англ.).  BBC News (7 сакавіка 2007). Праверана accessdate=2016-11-19.
20. ↑  Carrick, Glenn and David Batty. «In Abu Dhabi, they call it Happiness Island. But for the migrant workers, it is a place of misery», *The Guardian*, 21 December 2013, accessed 30 June 2014; Batty, David. «Conditions for Abu Dhabi’s migrant workers 'shame the west'», *The Guardian*, 21 December 2013, accessed 30 June 2014; Batty, David. «Campaigners criticise UAE for failing to tackle exploitation of migrant workers», *The Guardian*, 22 December 2013, accessed 30 June 2014

Спасылкі
--------

|  |  |
| --- | --- |
| commons: | Луўр Абу-Дабі на Вікісховішчы |

* Афіцыйны сайт Луўра Абу-Дабі
* Артыкул на сайце РИА Новости
* Артыкул у Расійскай газеце
* Артыкул у The New York Times
* Афіцыйны таймлапс-ролік будаўніцтва музея на YouTube

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | Instagram · YouTube |
| Нарматыўны кантроль | LCCN: nb2014017316 · NKC: osa20211126565 · VIAF: 305230521 |